Ο **Αχμέντ Χασάν** (*Ahmed Hassan*, αιγυπτιακά αραβικά: أحمد حسن), γεννήθηκε 2 Μαΐου 1975) είναι Αιγύπτιος πρώην ποδοσφαιριστής, ο οποίος αγωνιζόταν ως μεσοεπιθετικός. Θεωρείται ένας από τους καλύτερους παίκτες στην ιστορία του αφρικανικού ποδοσφαίρου. Ήταν ο ποδοσφαιριστής με τις περισσότερες διεθνείς συμμετοχές στην ιστορία, με 184 εμφανίσεις για τους "Φαραώ" από το 2012 έως το 2021.

Καριέρα σε συλλόγους
--------------------

### Πρώτα χρόνια και τουρκικές ομάδες

Ο Αχμέντ Χασάν ξεκίνησε την επαγγελματική του σταδιοδρομία ως δεξιός πλάγιος αμυντικός με την Ασουάν Σ.Κ. στις χαμηλότερες κατηγορίες της Αιγύπτου. Μετά από μια σεζόν εκεί, μετακόμισε στην πιο επιτυχημένη Ισμαΐλι Σ.Κ.. Ήταν 20 ετών όταν επιλέχθηκε για πρώτη φορά για να παίξει στον φιλικό αγώνα της Εθνικής Αιγύπτου εναντίον της Γκάνας στις 29 Δεκεμβρίου 1995. Μετά τις εντυπωσιακές επιδόσεις του με την Αίγυπτο στο Κύπελλο Εθνών Αφρικής του 1998, συμπεριλαμβανομένης της επίτευξης ενός γκολ από ένα μακρινό σουτ εναντίον της Νότιας Αφρικής στον τελικό που βοήθησε την ομάδα να κερδίσει τη διοργάνωση, ο Χασάν εντάχθηκε στην τουρκική Κοτζάελισπορ στην ηλικία των 22 ετών. Το 2000, μετακινήθηκε στην Ντενίζλισπορ, πριν μετακινηθεί στην Γκεντσλερμπιρλιγκί το 2011. Μετά από τρεις επιτυχημένες σεζόν με το σύλλογο, κατά τη διάρκεια των οποίων η ομάδα έφτασε δύο φορές στον Τελικό του Κυπέλλου Τουρκίας, μετακόμισε στη Μπεσίκτας όπου ήταν βασικός και σκόραρε τακτικά. Εντυπωσίασε ιδιαίτερα τον προπονητή Ζαν Τιγκανά, ο οποίος, παρά το γεγονός ότι ήταν γνωστός για την επιλογή νεότερων παικτών για την πρώτη του ομάδα, εξακολουθούσε να θεωρεί τον 30χρονο Χασάν βασικό παίκτη της ομάδας. Ο Τιγκανά δήλωσε ότι «ο Χασάν είναι ένας εργατικός παίκτης που είναι γρήγορος και ταλαντούχος».

### Άντερλεχτ

Αφού ο Χασάν ανακηρύχθηκε «Καλύτερος Παίκτης του Κυπέλλου Εθνών Αφρικής 2006», συνάντησε τον Πρόεδρο του Ζιγιάντ Αμπού, ο οποίος του έδωσε άδεια να παίξει σε ξένες χώρες. Σύμφωνα με πληροφορίες, η Φούλαμ, η Ρέιντζερς, η Νιούκασλ Γιουνάιτεντ και η Εσπανιόλ ενδιαφέρθηκαν να τον υπογράψουν. Ωστόσο, επέλεξε να μετακομίσει στην Άντερλεχτ, την πρωταθλήτρια Βελγίου, με ελεύθερη μεταγραφή, αφού επέλεξε να μην παρατείνει το συμβόλαιο του με τη Μπεσίκτας, το οποίο έληξε το 2006. Ο Χασάν εντάχθηκε στην Άντερλεχτ λόγω της αυτόματης πρόκρισης της στο Τσάμπιονς Λιγκ και έγινε ένα σημαντικό μέρος της επίθεσης της Άντερλεχτ, δημιουργώντας και σκοράροντας ο ίδιος γκολ. Η θέση του στο κέντρο ήταν μπροστά από τους Λούκας Μπίγκλια και Γιαν Πόλακ, ακριβώς πίσω από τους επιθετικούς Σερχάτ Ακίν και Νικολάς Φρούτος. Τη σεζόν 2007–08, δήλωσε ότι αυτή η σεζόν θα ήταν η τελευταία του στην Άντερλεχτ. Η οικογένειά του είχε ήδη επιστρέψει στην Αίγυπτο και τους ακολούθησε εκεί.

### Επιστροφή στην Αίγυπτο

Ο Χασάν επέλεξε να μετακομίσει στην αιγυπτιακή Αλ Αχλί, ώστε για να τερματίσει τη σταδιοδρομία του στην Αίγυπτο, υπογράφοντας ένα τριετές συμβόλαιο από τον Μάιο του 2008. Σκόραρε στον πρώτο του ανταγωνιστικό αγώνα εναντίον της θρυλικής αντίπαλου Ζαμάλεκ, την πρώτη αγωνιστική του ΚΑΦ Τσάμπιονς Λιγκ. Τον Σεπτέμβριο του 2010, υπέστη τραυματισμό που απείλησε τη σταδιοδρομία του, σε προκριματικό αγώνα του Κυπέλλου Εθνών Αφρικής απέναντι στην Σιέρρα Λεόνε, που τον κράτησε μακριά από τα γήπεδα για έξι μήνες.

Στις 19 Ιουλίου 2011, ο Χασάν υπέγραψε με ελεύθερη μεταγραφή στους άσπονδους αντιπάλους της Αλ Αχλί, Ζαμάλεκ, με διετές συμβόλαιο. Στις 20 Σεπτεμβρίου 2011, ο Χασάν έκανε το επίσημο ντεμπούτο του με τη Ζαμάλεκ σε αγώνα κυπέλλου εναντίον της Γουάντι Ντέγκλα, έχοντας μια εκπληκτική απόδοση, όπου σημείωσε δύο γκολ και βοήθησε την ομάδα του να νικήσει την Ντέγκλα με 4-1 και να προκριθεί στον επόμενο γύρο. Όταν το πρωτάθλημα σταμάτησε τον Φεβρουάριο λόγω της συμπλοκης του Πορτ Σάιντ, ο Χασάν είχε παίξει και στα 15 παιχνίδια για τη Ζαμάλεκ τερματίζοντας ως κορυφαίος σκόρερ της ομάδας με 7 γκολ. Στη συνέχεια σκόραρε σε αγώνα του Καφ Τσάμπιονς Λιγκ εναντίον της μαροκινής Μαγκρέμπ ντε Φεζ, με κεφαλιά στο 81ο λεπτό. Στις 16 Ιανουαρίου ο Χασάν σκόραρε στο φιλικό εναντίον της ουκρανικής Σαχτάρ Ντονέτσκ.

Εθνική ομάδα
------------

Ο Χασάν συμμετείχε σε οκτώ διοργανώσεις του Κυπέλλου Εθνών Αφρικής για την Αίγυπτο, κερδίζοντας το τρόπαιο τέσσερις φορές, το 1998, το 2006, το 2008 και το 2010. Στη διοργάνωση του 2006, ορίστηκε αρχηγός και σημείωσε τέσσερα γκολ σε έξι αγώνες, το δεύτερο υψηλότερο ατομικό σύνολο γκολ σε εκείνη τη διοργάνωση. Αναδείχθηκε ο καλύτερος παίκτης της διοργάνωση αφού κέρδισε τον δεύτερο τίτλο του και τον πέμπτο της Αιγύπτου, ένα επίτευγμα που επανέλαβε το 2010 σε ηλικία 34 ετών. Το 2008, ο Χασάν ήταν ο αρχηγός της Αιγύπτου στην κατάκτηση του έκτου Κυπέλλου Εθνών Αφρικής. Είναι ένας από τους πολλούς παίκτες που έχουν περισσότερες από 100 διεθνής συμμετοχές για την Αίγυπτο. Κατέχει επίσης το ρεκόρ για τα περισσότερα τρόπαια Κυπέλλου Εθνών Αφρικής που έχει κερδίσει οποιοσδήποτε παίκτης στην ιστορία.

Ο Χασάν κατέρριψε το ρεκόρ συμμετοχών του Χοσάμ Χασάν με τις 170 συμμετοχές του για την Αίγυπτο στις 25 Ιανουαρίου 2010, στον προημιτελικό του Κύπελλο Εθνών Αφρικής 2010 απέναντι στο Καμερούν. Στις 31 Ιανουαρίου 2010, ο Χασάν κέρδισε το τέταρτο μετάλλιο νικητή του Κύπελλο Εθνών Αφρικής, καθώς η Αίγυπτος νίκησε τη Γκάνα με 1-0 στον τελικό. Τον Νοέμβριο του 2011, ο Χασάν έπαιξε το 178ο παιχνίδι του για την Αίγυπτο σε φιλικό με τη Βραζιλίας. Με αυτόν τον τρόπο ισοφάρισε το ρεκόρ των διεθνών συμμετοχών. Στις 27 Μαρτίου 2012, ο Χασάν έπαιξε σε φιλικό αγώνα με αντίπαλο την Κένυα καταρρίπτοντας το παγκόσμιο ρεκόρ για τις περισσότερες διεθνείς συμμετοχές για οποιονδήποτε διεθνή άνδρα παίκτη, με 184 αγώνες, Αυτή η επίδοση καταρρίφθηκε τον Ιούνιο του 2021 από τον Μπάντερ Αλ Μουτάουα.

Άλλες δραστηριότητες
--------------------

Ο Χασάν επελέγη ως πρέσβης για την υποψηφιότητα Παγκόσμιου Κυπέλλου Ολλανδίας – Βελγίου 2018 ή 2022, μαζί με τον Ρουντ Γκούλιτ.

Είναι Πρόεδρος του SATUC Cup, μίας διεθνούς διοργάνωσης ποδοσφαίρου για πρόσφυγες και ορφανά.

Τίτλοι και διακρίσεις
---------------------

**Ισμαΐλι**

* Κύπελλο Αιγύπτου: 1997

**Μπεσίκτας**

* Κύπελλο Τουρκίας: 2005–06

**Άντερλεχτ**

* Πρωτάθλημα Βελγίου: 2006–07
* Κύπελλο Βελγίου: 2007–08
* Σούπερ Καπ Βελγίου (2) : 2006 , 2007

**Αλ Αχλί**

* Πρωτάθλημα Αιγύπτου (3) : 2008–09, 2009–10, 2010–11
* Σούπερ Καπ Αιγύπτου (2) : 2008, 2010
* ΚΑΦ Τσάμπιονς Λιγκ: 2008
* ΚΑΦ Σούπερ Καπ: 2009

**Ζαμάλεκ**

* Κύπελλο Αιγύπτου: 2013

**Αίγυπτος**

* Κύπελλο Εθνών Αφρικής (4) : 1998, 2006, 2008, 2010

**Ατομικές διακρίσεις**

* Καλύτερος Παίκτης του Κύπελλο Εθνών Αφρικής (2) : 2006, 2010
* Αφρικανός Παίκτης της Χρονιάς στην Αφρική: 2010
* Καλύτερη Ομάδα του Κύπελλο Εθνών Αφρικής (2) : 2006, 2010

Παραπομπές
----------

1. ↑  Ντοβ, Εντ. «The 50 Greatest African Players of All Time» (στα αγγλικά). *Bleacher Report*.. Ανακτήθηκε στις 2018-07-10.
2. ↑  «Ahmed Hassan - Century of International Appearances». Ανακτήθηκε στις 15 Δεκεμβρίου 2020.
3. ↑  «Απίστευτα ρεκόρ στο ποδόσφαιρο!». Ανακτήθηκε στις 21 Μαρτίου 2021. [*νεκρός σύνδεσμος*]
4. 1 2  «FIFA.com The Official web site of the Fédération Internationale de Football Association». 18 Ιουλίου 2006. Αρχειοθετήθηκε από το πρωτότυπο στις 18 Ιουλίου 2006. Ανακτήθηκε στις 14 Ιανουαρίου 2020.
5. 1 2  «'I refused to be Egypt's football director,' confesses Ahmed Hassan». Ανακτήθηκε στις 2 Σεπτεμβρίου 2021.
6. ↑  «Egypt 3–1 Cameroon». 25 Ιανουαρίου 2010. Αρχειοθετήθηκε από το πρωτότυπο στις 26 Ιανουαρίου 2010. Ανακτήθηκε στις 25 Ιανουαρίου 2010.
7. ↑  Wilson, Jonathan (1 Φεβρουαρίου 2010). «Egypt in seventh heaven as they conquer Africa again». *The Independent* (Λονδίνο). Αρχειοθετήθηκε από το πρωτότυπο στις 2 Φεβρουαρίου 2010.. Ανακτήθηκε στις 1 Φεβρουαρίου 2010.
8. ↑  Egypt's Ahmed Hassan equals international appearance record BBC Sport. 15 Νοεβρίου 2011. Ανακτήθηκε στις 15 Νοεβρίου 2011.
9. ↑  «Players with 100+ Caps and 30+ International Goals as of 18 April 2013». Αρχειοθετήθηκε από το πρωτότυπο στις 28 Απριλίου 2013. Ανακτήθηκε στις 2 Σεπτεμβρίου 2021. CS1 maint: Unfit url (link)
10. ↑  «FIFA : AL MUTAWA MAKES HISTORY». Ανακτήθηκε στις 25 Ιουνίου 2021.
11. ↑  «HASSAN EARNS RECORD CAP». Αρχειοθετήθηκε από το πρωτότυπο στις 5 Νοεμβρίου 2021. Ανακτήθηκε στις 5 Νοεμβρίου 2021.
12. ↑  «SEVENTEEN SPORTS». *www.seventeensports.com*. Αρχειοθετήθηκε από το πρωτότυπο στις 14 Νοεμβρίου 2020. Ανακτήθηκε στις 13 Νοεμβρίου 2020.
13. ↑  «Ahmed Hassan: African Player of the Year». Αφρικανική Συνομοσπονδία Ποδοσφαίρου. Αρχειοθετήθηκε από το πρωτότυπο στις 23 Δεκεμβρίου 2010. .
14. ↑  Ahmad Hassan named best African-based Player of the year 2010 Αρχειοθετήθηκε 2017-04-29 στο Wayback Machine. 20 Δεκεμβρίου 2010.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* «EgyptianPlayers.com». Αρχειοθετήθηκε από το πρωτότυπο στις 10 Φεβρουαρίου 2006. Ανακτήθηκε στις 10 Φεβρουαρίου 2006.
* «Player profile at rsca.be». Αρχειοθετήθηκε από το πρωτότυπο στις 8 Φεβρουαρίου 2009. Ανακτήθηκε στις 23 Ιουλίου 2006.
* Προφίλ στο SoccerEgypt.com